Charlize Theron - vinnig en vreesloos | SARIE
FOTO Instagram (@lesliefremar)	Verwante Artikels
Charlize Theron – vinnig en vreesloos	deur SARIE.com-span
Die Oscar-wenner Charlize Theron staan gereeld haar man in Hollywood. As sy nie vir gelyke betaling veg nie, is sy vreesloos met haar keuses van rolle. Keer op keer verken sy haar donker kant om karakters meesterlik te vertolk. Maar Charlize is ook mal oor spoed en sy skroom nie om gereeld haar eie toertjies te doen nie!
Vroeër vanjaar is aangekondig dat Charlize die eerste vroulike skurk in die nuutste rolprent van The Fast and the Furious-reeks gaan wees. Nóú is die lokprent uiteindelik vrygestel en haar hare is lank!
Sy het die foto’s vroeër vanjaar op sosiale media gedeel:
This is one badass groupI have so much love for this incredible cast and their warm welcome into the Fast family! #F8
#F8 A photo posted by Charlize Theron (@charlizeafrica) on May 12, 2016 at 2:33pm PDT
In die rolprent The Italian Job (2003) bestuur al die karakters Mini Coopers. Charlize het gou klaargespeel met die stereotipering dat vroue nie kan bestuur nie en haar eie motor bestuur. Die akteurs het voor die verfilming vir intensiewe bestuurslesse gegaan. In ’n onderhoud met BBC verklap sy hoe die rolprentspan haar aanvanklik onderskat het.
“Hulle het gesê: ‘Ons moet vir haar ’n paar ekstra weke gee, want sy is ’n meisie.’ En toe ek dit hoor, het ek teruggekap: ‘Trek een week af!’ Daar was gereeld kompetisie tussen my en die akteurs Mark (Wahlberg) en Jason (Statham). Ek het al my toertjies gedoen, behalwe een sprong. Ek het my kop hoog gehou.”
Sy het só vinnig gery tydens die verfilming dat sy glo twee spoedkaartjies gekry het!
Kyk hoe bestuur Charlize by 02:44 in die video:
In Mad Max: Fury Road (2015) het Charlize self besluit om haar goue lokke te skeer. En hoewel sy en die Britse akteur Tom Hardy elkeen ’n waagkunstenaar gehad om hulle met van die uitdagende toertjies te help, het Charlize-hulle baie van hul eie toertjies gedoen.
“Elke dag was ’n toertjie-dag. Dit was uitdagend,” het Charlize vir MTV gesê.
Kyk die uittreksel hier:
In die nuwe The Fast and the Furious gaan Charlize se karakter glo moeilikheid veroorsaak, berig Daily Mail. Ons kan nie wag om haar in aksie te sien nie!